Alistair MacLeod

Alistair MacLeod, bet ganet d'an 20 a viz Gouere 1936 hag aet da Anaon d'an 20 a viz Ebrel 2014, a oa ur romantour kanadian, aozer istorioù berr ha kelenner skol-veur.

77 vloaz oa pan eas da Anaon. Lidet e voe e obidoù en iliz katolik St. Margaret of Scotland, e Broad Cove, Enez ar C'hab Breton, tost d'e di e Dunvegan The Chronicle Herald, 20/04/2014. Beziet eo bet er vered tost ma kousk rummadoù a vMacCleod.

Nerzh ha from a gaver en e skridoù. Taolenniñ a ra kaerded Enez ar C'hab Breton ha personelezh un darn vat eus hec'h annezidi stag ouzh o orin skosat hag o stourm evit liammañ amzer dremenet ag amzer-vremañ.

Priziet eo bet MacLeod evit resisted e c'herioù, from nerzhus e skridoù hag an implij a rae eus ur yezh eeun hag a seblante gwriziennet en un hengoun komzet. Irene Guilford, Alistair MacLeod: Essays on His Works, Guernica Editions 

Daoust da Alistair MacLeod bezañ brudet evel unan eus mistri an istorioù berr, e romant No Great Mischief, embannet e 1999, a voe dilennet da wellañ levr Aod Atlantel Kanada bet skrivet biskoazh Trevor J. Adams & Stephen P. Clare, Atlantic Canada's 100 Greatest Books, Nimbus Publishing Ltd, pp.9-11 – ASIN : B01A1N78YQ.

Gounezet ez eus bet meur a briz gant ar romant ivez hag an International IMPAC Dublin Literary Award e 2001, peurgetket.

E 2000, e zaou levr istorioù berr The Lost Salt Gift of Blood (1976) hag As Birds Bring Forth the Sun and Other Stories (1986), a voe adembannet el levr Island: The Collected Stories. Keñveriañ a rae MacCleod e labour skrivagner ouzh seniñ an akordeoñs :
« When I pull it out like this, it becomes a novel, and when I compress it like this, it becomes this intense short story. » 
"Pa sachan evel-mañ e tro d'ur romant, ha pa waskan evel-mañ e tro d'an danevell verr virvidik-se."

MacLeod a gelennas saozneg ha krouiñ lennegezh e-pad ouzhpenn tregont vloaz e Skol-veur Windsor, met distreiñ a rae bep hañv d'e di war Enez ar C'hab Breton ma skrivas an darn vrasañ eus e oberennoù.

Enorioù
Evit No Great Mischief
International IMPAC Dublin Literary Award (kêr Zulenn), 2000.
Trillium Book Award (Stad Ontario), 2000.
Thomas Head Raddall Award (Nova Scotia), 2000.
Dartmouth Book & Writing Award for Fiction (Nova Scotia), 2000.
Libris Award (Canadian Booksellers Association), "Skrivagner ar bloaz", 2000.
Atlantic Provinces Booksellers' Choice Award, 2009 Winner History  – Libris Awards.

Gounezet en deus ar Portia White Prize (Nova Scotia) e 2001. Ar priz a vez roet gant Proviñs Nova Scotia, evit enoriñ oberennoù arzel meur.

E 2003 e c'hounezas al Lannan Literary Award evit oberennoù a faltazi.

E 2008 e voe anvet da ofiser an Order of Canada hag ezel eus Kevredigezh Roueel Kanada University of Windsor.

E 2009 e resevas Alistair MacLeod ar PEN/Malamud Award digant ar PEN/Faulkner Foundation e Washington D. C. evit istorioù berr a faltazi, asambles gant Amy Hempel PEN/Faulkner Foundation.

Resevet en deus ouzhpenn daouzek diplom a enor, en o-zouez a-berzh St. Francis Xavier University (Antigonish, Nova Scotia), Cape Breton University (Sydney, Nova Scotia), McGill University (Montréal, Québec) hag University of Prince Edward Island (Charlottetown, Prince Edward Island).

Daveoù

Rummad:Skrivagnerien Kanada
Rummad:Skrivagnerien saoznek
Rummad:Ganedigezhioù 1936
Rummad:Marvioù 2014